Som chora
Mam kasel,vykasliavamie hlienu,a do toho ma v era zacalo boliet hrdlo a mandle mi opuchly,stale upchaty nos a sopel
Dobrý deň,
Ďakujeme za vašu otázku. Zápal krčných mandlí, angína, je ochorenie, ktoré najčastejšie spôsobujú baktérie. Taktiež ju môžu vyvolať vírusy alebo kvasinky. Medzi najčastejšie príznaky angíny patrí silná bolesť hrdla a s ňou spojené problémy pri prehĺtaní, biely povlak na mandliach, červené a opuchnuté krčné mandle a okolie mandlí, zápach z úst. Objaviť sa však môže aj vysoká telesná teplota, malatnosť, nechutenstvo či zvracanie. Pri vírusovej infekcii je začiatok bolesti rýchly, priebeh mierny a väčšinou čoskoro odznie. U bakteriálnej infekcie je často priebeh bolestivejší, ťažší a je potrebná antibiotická liečba, a preto je v tomto prípade nevyhnutná návšteva lekára.
Na bolesť hrdla a zápal mandlí vám odporúčam kombinovať pastilky na cmúľanie
Dorithrici
n so sprejom
Jox
. Liek Dorithricin obsahuje lokálne pôsobiace antibiotikum, antiseptikum proti mnohým baktériam a zložku na zmiernenie bolesti. Používa sa na liečbu zápalu a bolesti hrdla spojenej s bolestivým prehĺtaním a na liečbu zápalu ústnej dutiny, hrtana, hltana a ďasien vyvolaného baktériami. V prípade dospelých sa odporúča nechať pomaly rozpustiť v ústach 1-2 pastilky každé 2-3 hodiny.
Sprej Jox je liek s dezinfekčným a protizápalovým účinkom. Používa sa okrem iného aj pri angínach, zápaloch hltana a/alebo mandlí. Je vhodný aj ako podporná liečba pri súbežnej liečbe antibiotikami. Aplikuje sa priamo na postihnuté miesto (hrdlo, mandle) 1-3 vstreknutia 2-4x denne. Medzi jednotlivými aplikáciami musí byť odstup aspoň 4 hodiny. Tento liek však nie je vhodný pre ľudí so zvýšenou funkciou štítnej žľazy a vážnou poruchou funkcie obličiek. Po každom použití spreju alebo pastiliek je nevyhnutné nejesť a nepiť aspoň 20 minút.
Na liečbu ochorení dýchacích ciest, ktoré sú sprevádzané tvorbou hustého hlienu a vlhkým kašľom je vhodným liek
Dr.Max Acetylcystein
. Účinná látka acetylcysteín znižuje viskozitu hlienu a uľahčuje jeho vykašliavanie. Dávkovanie je 1x denne 1 tablety po jedle v doobedných hodinách, ktorá sa rozpustí v dostatočnom množstve vody. Odporúčam zvyšiť príjem tekutín, ktoré napomáhajú mukolytickému účinku acetylcysteínu. Rovnako vhodným liekom je aj sirup
Ambroxol 30 mg/5 ml
. U dospelých je odporúčané dávkovanie 2x denne 10 ml.
Na liečbu ochorení horných dýchacích ciest je vhodná kombinácia lieku Sinupret a morskej vody.
Rastlinný liek
Sinupret Akut
sa používa na liečbu akútnych, nekomplikovaných zápalov prinosových dutín, s príznakmi ako nádcha, upchatý nos, bolesť hlavy a bolesť tváre alebo tlak na tvári u dospelých.
Na uvoľnenie a vyčistenie (hygienu) nosa a nosových dutín je vhodný sprej
Dr.Max Morská vod
a. Používa sa pri zápale sliznice nosohltana, pri nádche a zápale paranazálnych dutín, pri upchatí nosa. Zvlhčuje sliznicu nosa, mechanicky čistí a uvoľňuje hlieny. Dávkovanie je niekoľkokrát denne podľa potreby a je vhodný aj na dlhodobé používanie.
Ak nenastane zlepšenie do 2 dní alebo sa zdravotný stav zhorší, je nevyhnutné kontaktovať lekára.
Prajem skoré uzdravenie.
S pozdravom
Mgr. Tamara Jakúbeková